**Rett til arbeid – også for mennesker med utviklingshemming**

**Personar med utviklingshemming treng også arbeid**

FO meinar at alle personar med utviklingshemming må få lovfesta rett til eit fulltids dag – og arbeidstilbod. I arbeidsmarkedspolitikken får desse personane liten merksemd. Difor er ikkje retten til arbeid ein realitet i dag. FO krev at NAV og kommunane sikrar at også utviklingshemma får tilbod om arbeid eller anna tilrettelagt dagaktivitet.

Arbeidslinja har ordinært arbeid som mål. For mange personar med utviklingshemming vil det ikkje vere realistisk, sjølv med oppfølging og tilrettelegging. Frå at delen utviklingshemma i tiltaket varig tilrettelagt arbeid (VTA) var på 30 prosent i 2001, utgjer denne gruppa i dag kun 13 prosent av arbeidstakarane, i følgje forskarar ved NTNU. For å snu utviklinga og for å nå målet må det satsast systematisk på tilrettelegging for at utviklingshemma skal kunne arbeide i ordinær verksemd eller gjennom tilpassa arbeidsmarknadstiltak. Det må då vere tilstrekkeleg med tiltaksplassar, både i omfang og bredde.

NAV må ha tilstrekkeleg kompetanse og ressursar til å tilby rett tiltak til den enkelte, slik at han eller ho får brukt sine ressursar. Vernepleiarar har ein særleg kompetanse som med fordel kan nyttast meir i arbeidsavklaring og oppfølging av personar med utviklingshemming. Fagleg god kartlegging og oppfølging kan utløyse ressursar ein elles ikkje ville oppdaga.

FO ser at det alltid vil vere nokon som ikkje kan delta i arbeidslivet. Desse personane har og rett på tilrettelagt aktivitet. Vi kan ikkje godta at ein stor del utviklingshemma står utan dagaktivitet. FO krev difor at kommunale aktivitetstilbod må styrkast, både i omfang og bredde på tilbodet.

FO Sogn og Fjordane

Årsmøte